Diari Oficial de la Generalitat Valenciana


Sumari del DOGV 5759, del 09-05-2008 (2008/5798)

Informació pública de l'alternativa tècnica al Programa d'Actuació Integrada de la Unitat d'Execució 1 del Sector Residencial Balcó de Montroy III del Pla General de Montroy.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5798


Data del document
:   22-01-2008

Organisme emissor
:   Aguas Valls de Alcanals, SL

Tipus de document
:   Informació Pública

Descriptors 

:   * Montroi
    * pla d'urbanisme
    * empresa privada

Informació pública de l'alternativa tècnica al Programa d'Actuació Integrada de la Unitat d'Execució 1 del Sector Residencial Balcó de Montroy III del Pla General de Montroy. [2008/5798]  
La mercantil Aguas Valls de Alcanals, SLU, domiciliada a Turís, carrer de Miguel Hernández, número 1, porta 1, amb CIF número X76931731, té intenció de participar en el concurs per a l'adjudicació del Programa d'Actuació Integrada de la Unitat d'Execució 1 del Sector Residencial Balcó de Montroy III de Montroy, les bases particulars del qual van ser aprovades pel Ple de l'Ajuntament el 16 de gener de 2008 i publicades en el Diari Oficial de la Comunitat Valenciana número 5712, de data 27 de febrer de 2008, enviat l'anunci de licitació al Diari Oficial de la Unió Europea el 5 de febrer de 2008, i publicat l'anunci de licitació en el Diari Oficial de la Comunitat Valenciana número 5712, de data 27 de febrer de 2008.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (d'ara endavant LUV) i només a l'efecte de presentació d'al·legacions, s'exposen al públic, per un termini d'un mes, comptador a partir de l'endemà d'aparéixer publicat el present anunci en el Diari Oficial de la Comunitat Valenciana, els documents següents:  
- Pla Parcial del Sector Residencial Balcó de Montroy III de Montroy.  
- Projecte d'Urbanització de la Unitat d'Execució 1.  
- Estudi d'integració paisatgística.  
- Estudi acústic.  
Estos documents s'han protocol·litzat a la notaria de María Encarnación Mesa Valiente, amb residència i domicili a l'avinguda Blasco Ibáñez, número 34, de Montroy (València). Així mateix, se n'ha dipositat una còpia a l'Ajuntament de Montroy.  
Durant el termini d'exposició, si voleu, podreu comparéixer en la notaria on es troba protocol·litzada l'alternativa tècnica, en horari de matins de 10.00 a 14.00 hores, de dilluns a divendres, i en horari de vesprades de 17.00 a 20.00 hores, els dimarts i els dijous, per a obtindre una còpia de l'acta de protocol·lització o sol·licitar que se li exhibisca, com també formular al·legacions i suggeriments. Així mateix, podrà comparéixer a l'Ajuntament de Montroy, en horari d'atenció al públic, on està dipositada una còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la Llei Urbanística Valenciana, s'ha tramés un avís de l'inici del procediment de gestió indirecta del Programa d'Actuació Integrada de la Unitat d'Execució 1 del Sector Residencial Balcó de Montroy III al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i 296.4 del Decret 67/2006 (ROGTU), este edicte fa la funció de notificació per a aquells eventuals titulars desconeguts, de parador desconegut o, que intentada esta, no s'haguera pogut practicar, sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província de València.  
Turís, 4 de maig de 2008.- L'administrador únic: José Francisco Iranzo Picó.